section_heading: O albumu
paragraph_text: Album se prvo trebao zvati Ultra Madonna, ali je to promijenjeno zbog sličnosti s imenom dance izvođača Ultra Nate. Madonnina posveta na albumu "The Pope, my divine inspiration" (u doslovnom prijevodu: "Papi, mojoj božanskoj inspiraciji") je uvjerila mnoge ljude da je album posvetila Papi Ivanu Pavlu II, ali je zapravo album bio posvećen njenom bratu Christopheru Cicconeu, koji je proveo cijelu godinu sa sestrom na turneji. The Pope je bio nadimak Christophera. Zanimljivost oko produkcije albuma je ta da su pjesme obrađivane s Qsoundom (osim dvije nove pjesme).